Bitka kod Lützena
<s>Bitka kod Licena (, ) bitka je koja se odigrala 16. novembra 1632. godine i bila jedna od najodlučnijih bitaka Tridesetogodišnjeg rata.</s><s>U bici se sukobila  vojska pod vođstvom Gustava Adolfa i vojska Svetog rimskog carstva.</s><s>Švedska vojska je pobedila, ali njihov vođa Adolf je poginuo.</s>

<s>Opis bitke 
Predvodnik katoličkih i carskih snaga Albreht Valenštajn odlučio je da podeli svoju vojsku i povuče svoj glavni štab prema Lajpcigu.</s><s>Zbog izuzetno jake hladnoće za taj deo godine nije više očekivao nikakvih pomeranja protestantske armije, koju je predvodio Gustav Adolf.</s><s>Zbog hladnoće nije se više moglo logoravati na otvorenom.</s><s>Gustav II Adolf je imao drugačije planove.</s><s>Vojska Gustava Adolfa krenula je ujutro 15. novembra prema zadnjim poznatim Valenštajnovim pozicijama s namerom da ih iznenada napadnu.</s><s>Protestantska armija nije uspela do noći da iznenadi katoličku vojsku.</s><s>Kada je noć pala još uvek su dve vojske bile udaljene 2 do 3 kilometra.</s>

<s>Početni raspored 
Albreht Valenštajn je saznao tek popodne da se Šveđani približavaju, pa je uočivši opasnost poslao hitnu depešu generalu Papenhajmu da se vrati sa svojom vojskom što pre.</s><s>Papenhajm je naređenje dobio tek posle ponoći i odmah je krenuo da se sa većinom svoje vojske pridruži Valenštajnu .</s><s>Tokom noći Valenštajn je shvatio da je protivnička strana brojčano nadmoćnija, pa je rasporedio svoju vojsku u obrambenu poziciju duž glavnog puta Licen-Lajpcig.</s><s>Uz cestu su iskopani rovovi.</s><s>Desni bok je postavio na mali brežuljak na koji je postavio glavnu artiljerijsku bateriju.</s>

<s>Papenhajm spasava katoličku vojsku od katastrofe 
Jutarnja izmaglica odložila je pokret švedske vojske, ali oko 9 sati ujutro dve vojske su bile suočene.</s><s>Zbog mreže kanala i voda protestantska vojska je bila spremna za napad tek oko 11 sati.</s>

<s>U početku protestantska vojska je uspela opkoliti Valenštajnovo slabo levo krilo.</s><s>Izgledalo je da dolazi do neminovne katastrofe, ali tada je stigao Papenhajm sa 2.000 do 3.000 konjanika, koji su odbacili Šveđane natrag.</s><s>Tokom bitke Papenhajm je bio smrtno ranjen topovskom paljbom malog kalibra.</s><s>Tokom evakuacije je preminuo.</s>

<s>Pogibija Gustava Adolfa 
Gustav Adolf je ubijen, dok je predvodio konjički napad u veoma gustu smesu magle i dima.</s><s>Zbog slabe vidljivosti nije se jedno vreme znalo da je on ubijen.</s><s>Švedska pešadija je nastavila da napada dobro ukopani centar katoličke vojske, ali bili su desetkovani artiljerijskom i pešadijskom vatrom pa posle toga konjičkim napadom.</s>

<s>Panika se raširila protestantskim redovima, čemu su potpomogle i glasine o kraljevoj pogibiji.</s><s>Švedska vojska je bila u paničnom povlačenju.</s><s>Zahvaljujući hladnokrvnosti trećekomandajućeg Dodoa Kniphauzena, švedska vojska se ponovo skupila.</s><s>Kad je saznao za kraljevu pogibiju Bernar Saks-Vajmar preuzima komandu nad celom švedskom vojskom.</s><s>Dotad je bio drugi po komandi u švedskoj vojsci.</s>

<s>Konačni napad 
Konačni švedski napad odigrao se oko 4 sata popodne.</s><s>Bila je to teška borba sa jako mnogo žrtava na obe strane.</s><s>Konačno u predvečerje Šveđani su zarobili glavnu katoličku artiljerijsku bateriju.</s><s>Katolička vojska se povukla van dometa artiljerije, ostavljajući bojno polje Šveđanima.</s><s>Papenhajmova pešadija od 3.000 do 4.000 vojnika stigla je oko 6 sati naveče.</s><s>Iako je pala noć želeli su da izvedu kontranapad na Šveđane.</s><s>Valenštajn je sa svoje strane verovao da je situacija beznadežna pa je naredio da se njegova vojska povuče u Lajpcig pod zaštitonm pridošle pešadije.</s>

<s>Strateški govoreći bitka kod Licena predstavlja švedsku pobedu.</s><s>Valenštajn je bio prisiljen da se povuče iz Saksonije, gde je nameravao zimovati na saksonski račun.</s><s>Šveđani su u bici izgubili više vojnika od katoličke vojske.</s><s>Napadajući dobro ukopanu katoličku vojsku Šveđani su izgubili oko 5.000 vojnika, što uključuje teško ranjene i dezertere.</s><s>Katolička vojska je izgubila oko 3.000 do 3.500 vojnika.</s>

<s>Rezultat 
Protestantska švedska vojska je postigla glavni cilj, da spasi Saksoniju od katoličke vojske.</s><s>Međutim u bici je poginuo legendarni kralj Gustav Adolf.</s><s>Bez njega zadatak ujedinjenja nemačkih protestanata postao je mnogo teži.</s><s>Katoličke snage su imale dovoljno vremena dsa se oporave od poraza i da ponovo uspostave ravnotežu, tako da se Tridesetogodišnji rat odvijao sve do 1648.</s>

<s>Datum 
U to vreme Sveto rimsko carstvo je koristilo gregorijanski kalendar, a protestantska Švedska julijanski kalendar.</s><s>Bitka kod Licena odigrala se 16. novembra za katolike, a 6. novembra za Šveđane.</s><s>U Švedskoj se smrt Gustava Adolfa slavi 6. novembra, iako je danas u švedskoj na snazi gregorijansaki kalendar.</s>

<s>Izvori</s>

<s>Literatura</s>

<s>Spoljašnje veze</s>

<s>The Great and Famous Battle of Lutzen PDF file  on aquinas.edu</s>

<s>1632
Lützen</s>

